
(!) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΜΕΛΕΤΩΝ ΤΟΥ ΔΙΚΑΙΟΥ ΤΩΝ ΕΠΙΧΕΙΡΗ¬ 
ΣΕΩΝ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 10809/6.11.90 πράξη της συμβολαιογράφου 
Αθηνών Βασιλικής Βλάχου, με την οποία το Σωματείο «Σύνδε¬ 
σμος Ανωνύμων Εταιρειών και ΕΠΕ» σύστησε κοινωφελές 
ίδρυμα με την επωνυμία «ΙΔΡΥΜΑ ΜΕΛΕΤΩΝ ΤΟΥ ΔΙΚΑΙΟΥ 
ΤΩΝ ΕΠΙΧΕΙΡΗΣΕΩΝ» και έδρα την Αθήνα. 

2. Τις διατάξεις των άρθρων: α) 95 και 98 του ΑΝ 2039/39, 
β) 101 και 119 του Εισαγωγικού Νόμου του Αστικού Κώδικα 
και γ) 108 και 110 του Αστικού Κώδικα. 

3. Την από 26.3.1991 γνωμοδότηση του Συμβουλίου Εθνι¬ 
κών Κληρ/των, με πρόταση των Υπουργών Οικονομικών και 
Εθνικής Παιδείας και Θρησκευμάτων αποφασίζουμε: 


Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την 
επωνυμία «ΙΔΡΥΜΑ ΜΕΛΕΤΩΝ ΤΟΥ ΔΙΚΑΙΟΥ ΤΩΝ ΕΠΙ¬ 
ΧΕΙΡΗΣΕΩΝ» το οποίο συστήθηκε από το . Σωματείο «Σύνδε¬ 
σμος Ανωνύμων Εταιρειών και ΕΠΕ» με την αριθ. 10809/ 
6.11.90 πράξη της συμβολαιογράφου Αθηνών Βασιλικής Βλά- 
χου · 

Το ίδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Οικονομι¬ 
κών και Εθνικής Παιδείας και Θρησκευμάτων και διέπεται από 
τις διατάξεις της παραπάνω συστατικής του πράξης, του παρα¬ 
κάτω οργανισμού, του ΑΝ 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δέκα τέσσερα (14) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

Δοίκησης και διαχείρισης του κοινωφελούς ιδρύματος με την 
επωνυμία «ΙΔΡΥΜΑ ΜΕΛΕΤΩΝ ΤΟΥ ΔΙΚΑΙΟΥ ΤΩΝ ΕΠΙ¬ 
ΧΕΙΡΗΣΕΩΝ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΜΕΛΕ¬ 
ΤΩΝ ΤΟΥ ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ», που συστήθηκε 
από το Σωματείο «Σύνδεσμος Ανωνύμων Εταιρειών και ΕΠΕ» με 
την αριθ. 10809/6.11.90 πράξη τής συμβολαιογράφου Αθηνών 
Βασιλικής Βλάχου, αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής πράξης, 
του παρόντος οργανισμού, του ΑΝ 2039/39, όπως κάθε φορά 
ισχύει ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2· Το ίδρυμα εδρεύει στην ΑΘήνα, Παραρτήματα μπορεί να 
ιδρύει και σε άλλες πόλεις της Ελλάδος με απόφαση του Διοικητι¬ 
κού Συμβουλίου εφ’ όσον επαρκεί η περιουσία του ιδρύματος και 
μετά από έγκριση του Υπουργείου Οικονομικών. 

3. Η Σφραγίδα του ιδρύματος είναι στρογγυλή και αναγράφει 
περιμετρικά την επωνυμία του Ιδρύματος και στο μέσο το έτος 
του Προεδρικού Διατάγματος έγκρισης της σύστασής του ή του 
ΦΕκ, που δημοσιεύθήκε το παραπάνω Προεδρικό Διάταγμα. 

Άρθρο 2. 

Σκοπός. 

1. Σκοπός του Ιδρύματος είναι η έρευνα και η μελέτη του 
Εμπορικού Δικαίου, του Βιομηχανικού Δικαίου, του Δικαίου της 

Βιομηχανικής Ιδιοκτησίας, τοο Φορολογικού Δικαίου, του Τρα¬ 
πεζικού Δικαίου, του Ασφαλιστικού Δικαίου, του Ναυτιλιακού Δι¬ 
καίου, του Δικαίου της Εργασίας, του Κοινοτικού Δικαίου, της 
Διοίκησης των Επιχειρήσεων και γενικά του Δικαίου των Επιχει¬ 
ρήσεων, προκειμένου να συμβάλλει στην απάπτυξη της Εθνικής 
Οικονομίας (και προπαντός στην προαγωγή της παραγωγικότη¬ 
τας και της αποδοτικότητας των Ελληνικών επιχειρήσεων στους 
διαφόρους τομείς της Εθνικής οικονομίας), στην επίτευξη και δια¬ 
τήρηση της κοινωνικής ειρήνης και στη βελτίωση της οικονομι¬ 
κής ευμερίας της Χώρας μας. 

2. Τα μέσα για την επίτευξη του παραπάνω κοινωφελούς σκο¬ 
πού είναι κυρίως. 

α) η εκπόνηση από το Ίδρυμα μελετών σε θέματα των αντικει¬ 
μένων του σκοπού του. 

β) Η έδκοση αυτοτελώς, ή σε συνεργασία με άλλους, περιοδι¬ 
κού με ύλη συναφή προς τα αντικείμενα του σκοπού του. 

γ) Η συνεργασία με Πανεπιστημιακά Ιδρύματα και λοιπά νο¬ 
μικά πρόσωπα, που έχουν τους ίδιους ή παρεμφερείς σκοπούς, 
ανεξαρτήτως αν είναι ημεδαπά ή αλλοδαπά. 

δ) Η προκήρυξη και απονομή βραβείων για μελέτες και γενι¬ 
κώς για συγγραφικά έργα με θέματα, που αφορούν σε αντικεί¬ 
μενα του σκοπού του. 

ε) Η εκτύπωση και έκδοση συγγραμμάτων, μονογραφιών, με¬ 
λετών κλπ. που αφορούν σε θέματα των αντικειμένων του σκοπού 
του. 

στ) Η διενέργεια σεμιναρίων, συνεδρίων, διαλέξεων και λοιπών 
εκδηλώσεων με θέματα αφορώντα σε αντικείμενα του σκοπού του 
και η συμμετοχή του σε παρόμοια σεμινάρια, συνέδρια και εκδη¬ 
λώσεις στην Ελλάδα και στην αλλοδαπή και 

ζ) Κάθε άλλο νόμιμο μέσο, που θα αποφασισθεί από το Διοικη¬ 
τικό Συμβούλιο. 

Το Ίδρυμα συνεργάζεται με τους Συνδέσμυς και Ενώσεις, οι 
οποίοι έχουν σκοπό ένα ή περισσότερα από τα αντικείμενα του 
σκοπού του και στους οποίους μπορεί, με απόφαση του Διοικητι¬ 
κού Συμβουλίου, να παραχωρεί χωρίς αντάλλαγμα και για ορι¬ 
σμένη χρονική διάρκεια, την χρήση χώρων του. Επίσης τοΊ- 
δρυμα συνεργάζεται με τους ανήκοντας στην Νομική Υπηρεσία 
του Ιδρυτού, οι οποίοι δικαιούνται να ποιούνται χρήση, χωρίς 
αντάλλαγμα, των χώρων, γραφείων, οργάνων και λοιπών εν γέ- 
νει εγκαταστάσεων του Ιδρύματος. 

Άρθρο 3. 

Περιουσία - πόροι - οικονομικές Υποχρεώσεις Ιδρυτή. 

1. Η περιουσία του Ιδρύματος αποτελείται από τα ακόλουθα 
περιουσιακά στοιχεία. 

α) Ποσό δραχμών πέντε εκατομμυρίων (5.000.000) που υπό¬ 
σχεται και αναλαμβάνει την υποχρέωση ο ιδρυτής να καταβάλλει 
μετά την έγκριση της σύστασης και λειτουργίας του ιδρύματος 
και την δημοσίευση στην Εφημερίδα της Κυβερνήσεως του σχετι¬ 
κού Προεδρικού Διατάγματος ως και 

β) Τα ακόλουθα ακίνητα του ιδρυτού, τα οποία μετά την 
έγκριση σύστασης και λειτουργίας του Ιδρύματος και τη δημο¬ 
σίευση στην Εφημερίδα της Κυβερνήσεως του σχετικού Προεδρι¬ 
κού Διατάγματος υπόσχεται και αναλαμβάνει την υποχρέωση να 
μεταβιβάσει στο ίδρυμα κατά πλήρες δικαίωμα κυριότητας, νο¬ 
μής και κατοχής, παρακρατώντας μόνον τη χρήση τους, δηλαδή: 

Α) Στην Αθήνα και στην πολυκατοικία επί των οδών Πανεπι¬ 
στημίου και Αμερικής 7 τα υπ’ αριθ. 4, 5 και 6 διαμερίσματα - 
γραφεία Β' ορόφου συνολικής επιφάνειας 242,34 τ.μ. καί το υπ’ 
αριθ. 3 διαμέρισμα - γραφεία καθώς και τμήμα του υπ’ αριθ. 2 
διαμερίσματος γραφείου του ίδιου ορόφου συνολικής επιφάνειας 
97 τ.μ. 

Β) Στη Θεσσαλονίκη και στην πολυκατοικία επί των οδών Δη¬ 
μοσθένους και Καλαποθάκη τον Β’ όροφο επιφάνειας 297, 60 
τ.μ. 

Γ) Στην Αλεξανδρούπολη και στην πολυκατοικία επί των οδών 
Μιαούλη Ειρήνης και Λεωφ. Βασιλέως Γεωργίου τα υπ’ αριθ. 1, 


2, 3, 4, 5, 6, 7 και 8 γραφεία του Β ορόφου. 

Δ) Στο Ηράκλειο Κρήτης στην Πολυκατοικία επί των οδών 
Αβέρωφ και Σμύρνης 7: γραφεία στον Β’ όροφο επιφάνειας 174 
τ.μ. 

Ο ιδρυτής την χρήση των προαναφερομένων και προπεριγρα- 
φομένων ακινήτων, την οποία παρακρατεί, δικαιούται να την πα¬ 
ραχωρήσει και σε τρίτους με οποιουσδήποτε, κατά την κρίση του, 
όρους (και ενδεικτικά με αντάλλαγμα ή χωρίς αντάλλαγμα), θα 
αναλαμβάνει όμως τις οικονομικές υποχρεώσεις προς το ίδρυμα, 
που ορίζονται στα επόμενα άρθρα του παρόντος Οργανισμού. 

Ο Ιδρυτής υποχρεούται για όσο χρόνο παρακρατεί την χρήση 
των παραπάνω ακινήτων, να τα συντηρεί με επιμέλεια και να κα¬ 
ταβάλλει τα κοινόχρηστα και λοιπά έξοδα, και όλους τους φόρους 
που αναλογούν ή αφορούν σ’ αυτά. 

2) Πόροι του Ιδρύματος είναι: 

α) Τα εισοδήματα από την εκμετάλλευση και την αξιοποίηση 
των περιουσιακών στοιχείων του. 

β) Οι τόκοι από τις καταθέσεις του σε Τράπεζες ή σε άλλους 
πιστωτικούς Οργανισμούς, οι πρόσοδοί του από χρεώγραφα, 
ομόλογα, έντοκα γραμμάτια κλπ. 

γ) Οι εισπράξεις από δημοσιεύματα, βιβλία, περιοδικά και με¬ 
λέτες του Ιδρύματος. 

δ) οι χρηματικές παροχές, εισφορές και επιχορηγήσεις, καθώς 
και οι κληρονομιές, κληροδοσίες, δωρεές συνδρομές και χορηγίες 
προς το Ίδρυμα, οποιουδήποτε φυσικού ή νομικού προσώπου. Ο 
Ιδρυτής αναλαμβάνει την υποχρέωση να καταβάλλει τις δαπάνες 
του Ιδρύματος, εφ’ όσον δεν επαρκούν τα εισοδήματά του και γε¬ 
νικά οι πρόσοδοί του. Προς τούτο το Ίδρυμα υποβάλλει εντός του 
Δεκεμβρίου κάθε χρόνου στον Ιδρυτή του κατάσταση των δαπα¬ 
νών του, που προϋπολογίζονται για το επόμενο έτος, προκειμένου 
να υποβληθεί προς έγκριση στην Γενική Συνέλευση του Ιδρυτού 
του. Πάντως ο Ιδρυτής για την εύρυθμη λειτουργία του Ιδρύμα¬ 
τος μπορεί, καταβάλλοντας τις σχετικές δαπάνες να προβαίνει σε 
μίσθωση γραφείων για την εγκατάσταση των Υπηρεσιών του 
Ιδρύματος και σε εφοδιασμό των γραφείων αυτών με τα απαιτού- 
μενα έπιπλα (γραφεία, βιβλιοθήκες κλπ), όργανα (γραφομηχα¬ 
νές, ηλεκτρονικούς υπολογιστές, φωτοτυπικά μηχανήματα, τη¬ 
λέφωνα, τελεφάξ κλπ.), με γραφική ύλη κλπ. 

3. Ο Ιδρυτής, ύστερα από πρόταση του Διοικητικού Συμβου¬ 
λίου του Ιδρύματος, μπορεί: 

α) Να προσλαμβάνει επιστημονικό και υπαλληλικό προσωπικό 
για τις Υπηρεσίες του Ιδρύματος, καταβάλλοντας τις αποδοχές 
του και αναλαμβάνοντας την υποχρέωση να καταβάλλει την νό¬ 
μιμη αποζημίωσή του σε περίπτωση απόλυσής του, που θα γίνε¬ 
ται σύμφωνα με την παράγραφο 2 (εδάφ. β) του άρθρου 5 του πα¬ 
ρόντος Οργανισμού, και β) Να παραχωρεί στο Ίδρυμα ένα ή και 
περισσοτέρους από τους υπαλλήλους του, ως και να χρησιμοποιεί 
τις υπηρεσίες ενός ή και περισσοτέρων από το επιστημονικό και 
υπαλληλικό προσωπικό του Ιδρύματος. 

γ) Να καταβάλλει τις δαπάνες για την συμμετοχή εκπροσώ¬ 
πων του Ιδρύματος σε σεμινάρια, συνέδρια και λοιπές εκδηλώσεις 
με θέματα αφορώντα σε αντικείμενα του σκοπού του, που πραγ¬ 
ματοποιούνται στην Ελλάδα ή στην αλλοδαπή. 

Άρθρο 4. 

Διοίκηση. 

1. Το Ίδρυμα διοικείται από Διοικητικό Συμβούλιο που αποτε- 
λείται από τους εξής: 

α) Γεώργιο Αναστασόπουλο του Ιωάννου, Δικηγόρο. 

β) Ισίδωρο Τζάλλα του Ζρήστου, Γενικό Διευθυντή του Συνδέ¬ 
σμου Ανωνύμων Εταιρειών και Ε.Π.Ε. 

γ) Ιωάννα Αναστασοπούλου, σύζυγο Χαραλάμπους Τσαρδα- 
νίδη. Δικηγόρο, των οποίων η θητεία είναι ισόβια. 

Σε περίπτωση που κριθεί από το Διοικητικό Συμβούλιο απα- 
ραίτηση η αύξηση των μελών του αυτά μπορούν να αυξηθούν μέ¬ 
χρι του αριθμού εννέα με θητεία ορισμένου χρόνου ή ισόβια. Τα 
έξι επί πλέον μέλη ορίζονται είτε μεμονωμένα, είτα συνολικά, από 

το Διοικητικό Συμβούλιο που για την περίπτωση αυτή απαρτίζε¬ 
ται πάντοτε μόνο από τα μέλη, των οποίων η θητεία είναι ισόβια, 
με αποφάσεις του, που ορίζουν και την θητεία του καθένα, και διο¬ 
ρίζονται με εκάστοτε εκδιδόμενη απόφαση του Υπουργού Οικονο¬ 
μικών. 

2. Τα με ισόβια θητεία μέλη του Διοικητικού Συμβουλίου ορί¬ 
ζουν με πράξη τους, έπειτα από ψηφοφορία, τον Πρόεδρο, τον 
Γραμματέα και τον Ταμία. Στην περίπτωση, που τα μέλη με ισό¬ 
βια θητεία του Διοικητικού Συμβουλίου είναι περισσότερα των πέ¬ 
ντε, μπορούν να ορίσουν Αντιπρόεδρο και Αναπληρωτή Ταμία. 
Όλοι οι προαναφερόμενοι ορίζονται πάντοτε από τα μέλη του 
Διοικητικού Συμβουλίου με ισόβια Θητεία και διατηρούν την ιδιό¬ 
τητά τους για όλο τον χρόνο της θητείας τους. 

3. Σε περίπτωση αποποίησης, παραίτησης, έκπτωσης, ανικα¬ 
νότητας, θανάτου ή αντικατάστασης, για οποιοδήποτε νόμιμο 
λόγο, κάποιου από τα μέλη του Διοικητικού Συμβουλίου, ή κενή 
θέση συμπληρώνεται με απόφαση των μελών του με ισόβια θη¬ 
τεία, έστω και αν παραμείνει μόνον ένα από αυτά μέλος του, και 
σύμφωνα με τις διατάξεις της συστατικής πράξης και του άρθρου 
99 του Α.Ν. 2039/39. Το Διοικητικό Συμβούλιο του ιδρύματος 
μπορεί να λειτουργήσει με ένα μόνο μέλος, για διάστημα μέχρι έξι 
μηνών. 

4. Οι προσκλήσεις για συνεδρίαση στέλλονται στα μέλη του 
Διοικητικού Συμβουλίου τρεις τουλάχιστον ημέρες πριν από την 
συνεδρίαση. Δεν απαιτείται πρόσκληση στην περίπτωση, κατά 
την οποία το Διοικητικό Συμβούλιο έχει ομοφώνως καθορίσει συ¬ 
γκεκριμένη ημέρα, ώρα και τόπο της τακτικής κάθε μήνα συνε¬ 
δρίασής του, ως και στην περίπτωση κατά την οποία στην συνε¬ 
δρίαση του Διοικητικού Συμβουλίου παρίστανται και μετέχουν 
όλα τα μέλη του και κανένα δεν αντιλέγει για την πραγματοποί¬ 
ηση της συνεδρίασης και για την λήψη αποφάσεων. 

5. Το Δοικητικό Συμβούλιο συνεδριάζει τακτικά μια φορά 
κάθε μήνα (εκτός από τους θερινούς μήνες) και εκτάκτως όποτε 
το συγκαλέσει ο Πρόεδρος ή το ζητήσουν δύο τουλάχιστον από τα 
μέλη τους, με γραπτή και αιτιολογημένη αίτησή τους προς τον 
Πρόεδρο, στην οποία πρέπει να αναγραφούν τα προς συζήτηση 
θέματα άλλως η αίτηση είναι απαράδεκτη, πάντοτε όμως έπειτα 
από πρόσκληση του Προέδρου. 

6. Το Διοικητικό Συμβούλιο, εφ’ όσον δεν αποτελείται, σύμ¬ 
φωνα με την παράγραφο 3 του παρόντος άρθρου, μόνο από ένα 
μέλος, βρίσκεται σε απαρτία όταν τα παρόντα μέλη είναι περισσό¬ 
τερα έστω και κατά ένα, από τα απάντα. Για να λαμβάνονται 
εγκύρως αποφάσεις πρέπει μεταξύ των παρόντων υποχρεωτικά 
να είναι και ο Πρόεδρος ή ο Αντιπρόεδρος (παρ. 2 ίδιου άρθρου). 

7. Σε περίπτωση, που κάποιο μέλος του Διοικητικού Συμβου¬ 
λίου απουσιάζει αδικαιολόγητα από τρεις σενεχείς συνεδριάσεις 
θεωρείται ότι έχει παραιτηθεί. Στην περίπτωση αυτή εκδίδεται 
διαπιστωτική πράξη από τα λοιπά μέλη του Διοικητικού Συμβου¬ 
λίου και η κενή θέση αυτού συμπληρώνεται κατά τα οριζόμενα 
στην παράγραφο 3 του παρόντος άρθρου. 

8. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών. Σε περίπτωση ισοψηφίας 
ιπερισχύει η γνώμη, με την οποία συντάσσεται ο Πρόεδρος. Σε 
περίπτωση, κατά την οποία το Διοικητικό Συμβούλιο παραμείνει 
(σύμφωνα με την παράγραφο 3 του παρόντος άρθρου) με ένα μόνο 
μέλος με ισόβια θητεία, η απόφαση για την συμπλήρωση του 
Διοικητικού Συμβουλίου λαμβάνεται από το μέλος τούτο. 

9. Σε κάθε συνεδρίαση του Διοικητικού Συμβουλίου τηρούνται 
πρακτικά, στα οποία καταχωρίζονται όλες οι αποφάσεις που λαμ- 
βάνονται από αυτό, καθώς και η γνώμη των μελών, που τυχόν 
διαφωνούν. 

Τα πρακτικά υπογράφονται από τα μέλη, που μετέχουν στη 
συνεδρίαση. 

10. Τα μέλη του Διοικητικού Συμβουλίου του Ιδρύματος προ¬ 
σφέρουν τις υπηρεσίες τους για τη συμμετοχή τους στις συνεδριά¬ 
σεις του χωρίς αμοιβή. Δικαιούνται, όμως, εξόδων κινήσεων και 
όλων των άλλων εξόδων, που δαπάνησαν για την εκτέλεση υπη¬ 


ρεσίας του Ιδρύματος, εφόσον έγιναν έπειτα από απόφαση του 
Διοικητικού Συμβουλίου και προκύπτει ότι πραγματοποιήθηκαν 
με σχετικές έγγραφες αποδείξεις. 

Άρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο γενικά διοικεί το Ίδρυμα και δια¬ 
χειρίζεται την περιουσία του. Ειδικότερα το Διοικητικό Συμβού¬ 
λιο αποφασίζει για κάθε θέμα, που αφορά στη διοίκηση, στη λει¬ 
τουργία του Ιδρύματος, και στη διάθεση της περιουσίας του, κα¬ 
θώς και για κάθε ενέργεια που σχετίζεται με την εκπλήρωση των 
αντικειμένων του κοινωφελούς σκοπού του, πάντοτε όμως σύμ¬ 
φωνα με τις διατάξεις της συστατικής του πράξης, του παρόντος 
Οργανισμού, του Α.Ν. 2039/39 και των Διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση 
στην αρμόδια από το νόμο Αρχή τον Προϋπολογισμό και Απολο¬ 
γισμό του Ιδρύματος, σύμφωνα με τις διατάξεις των άρθρων 101 
και 102 του Α.Ν. 2039/39 και του από 20.12.1939 Β. Δ/τος 
(ΦΕΚ 552/Α/1939). Μαζί με τον Απολογισμό, καταρτίζει, ψη¬ 
φίζει και υποβάλλει και τον Γενικό Ισολογισμό του ενεργητικού 
και του παθητικού του Ιδρύματος. 

β) Αποφασίζει την πρόσληψη του επιστημονικού και υπαλληλι¬ 
κού προσωπικού του Ιδρύματος, εφόσον ύπάρχει αντίστοιχη πί¬ 
στωση στον εγκεκριμένο Προϋπολογισμό του και εφόσον ο Ιδρυ¬ 
τής του δεν έχει προβεί στην πρόσληψη προσωπικού, όπως προ¬ 
βλέπει η παράγραφος 3 του άρθρου 3 του παρόντος Οργανισμού. 
Απολύει το προσωπικό του Ιδρύματος, ως και αυτό που προσλαμ¬ 
βάνεται από τον Ιδρυτή του. 

γ) Προσδιορίζει την εργασία, τις υποχρεώσεις και τα ειδικό¬ 
τερα καθήκοντα και την αμοιβή του επιστημονικού προσωπικού 
(μελετητών, ερευνητών, συνεργατών κ.λ.π.) ως και του υπαλλη¬ 
λικού προσωπικού. Αναθέτει την κατ’ αποκοπή εκπόνηση μελε¬ 
τών επί αντικειμένων του σκοπού του Ιδρύματος σε επιστημονι¬ 
κούς μελετητές, συνεργάτες κ.λ.π. και καθορίζει την αμοιβή 
τους. 

δ) Αποφασίζει για την αποδοχή ή αποποίηση κληρομονιών, 
κληροδοσιών δωρεών, καθώς και για την ανακήρυξη ευεργετών, 
και δωρητών του Ιδρύματος και 

ε) Αποφασίζει, με την επιφύλαξη πάντοτε των οριζομένων στις 
παραγράφους 2 και 3 του άρθρου 4 του παρόντος Οργανισμού, 
για οποιοδήποτε άλλο θέμα διοίκησης και διαχείρισης της περιου¬ 
σίας του Ιδρύματος και γενικά για κάθε θέμα, που έχει σχέση με 
την εύρυθμη λειτουργία του Ιδρύματος και με την εκπλήρωση 
των αντικειμένων του σκοπού του. 

3. Η ακίνητη περιουσία του Ιδρύματος είναι και διατηρείται 
πάντοτε αναπαλλατρίωτη. Κατ’ εξαίρεση στην περίπτωση, κατά 
την οποία ο Ιδρυτής του ευρεθεί, τυχόν, αποδεδειγμένως σε αδυ¬ 
ναμία να καλύψει τις οικονομικές υποχρεώσεις του έναντι του 
προσωπικού του, τότε υποχρεούται το Ίδρυμα να εκποιήσει την 
ακίνητη περιουσία, που του έχει εισφέρει ο Ιδρυτής του για να κα¬ 
λυφθούν οι παραπάνω υποχρεώσεις του. Σε περίπτωση διάλυσης 
του ιδρύματος, η περιουσία του διατίθεται, όπως ορίζει η παρά¬ 
γραφος 2 του άρθρου 14 του παρόντος Οργανισμού. 

Άρθρο 6 

Αρμοδιότητες Προέδρου. 

1, Ο Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί τούτο στα Δικαστήρια, σε κάθε Αρχή, καθώς 
και στις σχέσεις του με κάθε τρίτο, αυτοπροσώπως ή με πρόσωπο 
που ορίζεται απ’ αυτόν και εγκρίνεται με απόφαση του Διοικητι¬ 
κού Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη αυτών και διευθύνει τις 

συζητήσεις. 

γ) Καραρτίζει την ημερήσια διάταξη των θεμάτων, που θα συ¬ 
ζητηθούν την οποία και υπογράφει. Για θέμα, που δεν περιλαμ¬ 
βάνεται σ’ αυτήν, δεν λαμβάνεται υπόψη, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου ως και εκτός αν 
παρίστανται στην συνεδρίαση του Διοικητικού Συμβουλίου όλα τα 
μέλη του και κανένα δεν αντιλέγει για την συζήτηση και την λήψη 
αποφάσεως όπως ορίζεται στην παράγραφο 4 του άρθρου 4 του 
παρόντος Οργανισμού. 

δ) Εισηγείται στο Διοικητικό Συμβούλιο τα θέματα της συζή- 

ς· 

πορεί, όμως, όποτε κρίνει σκόπιμο, να αναθέτει την εισή¬ 
γηση θέματος σε άλλο μέλος του Διοικητικού Συμβουλίου ή στον 
Διευθυντή του Ιδρύματος ή σε άλλο πρόσωπο. 

ε) Αλληλογραφεί με τις Αρχές και υπογράφει όλα τα έγγραφα 
του Ιδρύματος προς τρίτους. 

στ) Υπογράφει τα εντάλματα πληρωμής για κάθε δαπάνη, που 
προβλέπεται στον εγκεκριμένο Προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύματος, 
εκτελεί τις αποφάσεις του Διοικητικού Συμβουλίου και ενεργεί 
σύμφωνα με τις ειδικές εξουσιοδοτήσεις και εντολές αυτού. 

2. Ο Πρόεδρος, όταν απουσιάζει ή κωλύεται, αναπληρώνεται 
από τον Αντιπρόεδρο και σε περίπτωση μη υπάρξεως ή απουσίας 
ή κωλύματος του Αντιπροέδρου, αναπληρώνεται από άλλο μέλος 
του Διοικητικού Συμβουλίου, που ορίζεται με απόφαση του Διοι¬ 
κητικού Συμβουλίου. 

Άρθρο 7. 

Αρμοδιότητες Γραμματέα. 

1. Ο Γραμματέας του Ιδρύματος 

α) Επιμελείται για τη σύνταξη των πρακτικών του Διοικητικού 
Συμβουλίου. 

β) Διεκπεραιώνεΐ την αλληλογραφία και 
γ) Φυλάττει τα έγγραφα, τα βιβλία (εκτός από τα ταμειακά 
και διαχειριστικά) και τη σφραγίδα του Ιδρύματος και ευθύνεται 
για την καταστροφή ή την απώλεια τούτων. 

2. Ο Γραμματέας βοηθείται από τον Διευθυντή του Ιδρύματος 
και το προσωπικό του Ιδρύματος. 

3. Τον Γραμματέα, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται με από¬ 
φαση αυτού. 

Άρθρο 8. 

Αρμοδιότητες Ταμία 

1. Ο Ταμίας του Ιδρύματος: 

α) Εκδίδει και συνυπογράφει με τον Πρόεδρο τα εντάλματα 
πληρωμής για κάθε δαπάνη, που προβλέπεται στον εγκεκριμένο 
Προϋπολογισμό. 

β) Εισπράττει όλα τα έσοδα τούτου, εκδίδοντας και υπογράφο¬ 
ντας σχετικές αριθμημένες διπλότυπες αποδείξεις. 

γ) Καταθέτει και αναλαμβάνει τα κετατεθειμένα έσοδα του 
Ιδρύματος σε ένα από τα πιστωτικά Ιδρύματα που ορίζονται στο 
άρθρο 73 του Α.Ν. 2039/39, έχοντας την ευχέρεια να παρακρα¬ 
τεί από αυτά ένα μικρό ποσό, που είναι αναγκαίο για την πλη¬ 
ρωμή εκτάκτων και επειγουσών δαπανών του Ιδρύματος, το 
ύψος του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

δ) Αξιοποιεί, σύμφωνα με αποφάσεις του Διοικητικού Συμβου¬ 
λίου, την περιουσία του Ιδρύματος. Ειδικότερα τα χρηματικά 
ποσά του Ιδρύματος μπορεί να αξοιοποιούνται με επένδυσή τους 
σε κρατικά ή τραπεζικά ομόλογα, έντοκα γραμμάτια, χρεώ- 
γραφα κ.λ.π. ύστερα από έγκριση του Υπουργού Οικονομικών 
σύμφωνα με τις διατάξεις των άρθρων 100 και 74 του Α.Ν. 
2039/39. 

ε) Εκτελεί κάθε πληρωμή ύστερα από έγγραφη εντολή του 
Προέδρου. 

στ) Τηρεί και φυλάττει τα διαχειριστικά βιβλία και στοιχεία 


του Ιδρύματος και 

ζ) Επιμελείται την έγκαιρη κατάρτιση και υποβολή στο Διοι¬ 
κητικό Συμβούλιο των σχεδίων Προϋπολογισμού, Απολογισμού 
και Ισολογισμού του Ιδρύματος. 

2. Ο Ταμίας, όταν απουσιάζει ή κωλύεται, αναπληρώνεται 
από τον Αναπληρωτή Ταμία και, σε περίπτωση μη υπάρξεως ή 
απουσίας ή κωλύματος του Αναπληρωτή Ταμία, από άλλο μέλος 
του Διοικητικού Συμβουλίου, που ορίζεται με απόφαση του Διοι¬ 
κητικού Συμβουλίου. 

Άρθρο 9. 

Οικονομική διαχείριση. 

1. Η οικονομική διαχείριση του Ιδρύματος περιλαμβάνει ετή¬ 
σια περίοδο, η οποία αρχίζει την 1η Ιανουάριου και λήγει την 31η 
Δεκεμβρίου του ίδιου έτους. 

Κατ’ εξαίρεση η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετι¬ 
κού Π. Δ/τος έγκρισης της σύστασης του Ιδρύματος, η οποία 
μπορεί να παραταθεί μέχρι 31η Δεκεμβρίου του επομένου ημερο¬ 
λογιακού έτους, με απόφαση του Διοικητικού Συμβουλίου, που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση Προϋπολογισμό 
και Απολογισμό εσόδων και εξόδων, που καταρτίζονται σύμφωνα 
με τις διατάξεις των άρθρων 101 και 102 του Α.Ν. 2039/39 
και του από 20.12.1939 σχετικού Δ/τος (Α/552). 

3. Απαγορεύεται η κατανομή της περιουσίας του Ιδρύματος 
για την πραγματοποίηση των ειδικωτέρων αντικειμένων του 
σκοπού του και των μέσων προς εκπλήρωσή τους. Η περιουσία 
του Ιδρύματος, με την επιφύλαξη της διατάξεως της παραγράφου 
3 του άρθρου 5 του παρόντος Οργανισμού, διατηρείται πάντοτε 
ενιαία και ακατανέμητος. 

Άρθρο 10 
Βιβλία και στοιχεία. 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α) βιβλίο πρωτοκόλλου εισερχομένων και εξερχομένων εγγρά¬ 
φων 

β) βιβλίο πρακτικών συνεδριάσεων του Διοικητικού Συμβου¬ 
λίου 

γ) βιβλίο λογιστικής παρακολούθησης εσόδων και εξόδων, στο 
οποίο καταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του Ιδρύματος, που πραγματο¬ 
ποιούνται στη διάρκεια της χρήσης. 

δ) βιβλίο - μητρώο χορήγησης οικονομικών ενισχύσεων και 
βραβείων. 

ε) στελέχη αριθμημένων διπλοτύπων αποδείξεων είσπραξης 
και ενταλμάτων πληρωμής, θεωρημένα από τον Πρόεδρο και 

στ) βιβλίο περιουσίας, στο οποίο καταχωρούνται συνοπτικά 
και κατά γενικές κατηγορίες τα πάγια περιουσιακά στοιχεία του 
Ιδρύματος. 

2. Εκτός από τα παραπάνω βιβλία και στοιχεία, το Διοικητικό 
Συμβούλιο μπορεί να αποφασίζει για την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα για την 
παρακολούθηση της διοίκησης και της διαχείρισης της περιου¬ 
σίας του Ιδρύματος και της εκπλήρωσης των αντικειμένων του 
κοινωφελούς σκοπού του. 

3. Όλα τα τηρούμενα βιβλία είναι αριθμημένα και πριν από 
την χρήση τους θεωρούνται από τον Πρόεδρο του Διοικητικού 
Συμβουλίου του Ιδρύματος. 

Άρθρο 11 

Επιστημονικό Συμβούλιο 

1. Το Ίδρυμα έχει Επιστημονικό Συμβούλιο, το οποίο αποτε- 
λείται από μέλη μέχρι του αριθμού των τριάντα, οι οποίοι πρέπει 
να είναι νομικοί που ασχολούνται με αντικείμενα του σκοπού του. 
Τα μέλη του Επιστημονικού Συμβουλίου εκλέγονται από το Διοι- 

κητικό Συμβούλιο του Ιδρύματος που ορίζει και τον χρόνο της θη¬ 
τείας του καθένα. Επίσης το Διοικητικό Συμβούλιο ορίζει τον 
Πρόεδρο του Επιστημονικού Συμβουλίου και τον χρόνο θητείας 
του. Γραμματεύς του Επιστημονικού Συμβουλίου είναι ο εκά- 
στοτε διευθυντής του Ιδρύματος. Στο Επιστημονικό Συμβούλιο, 
μπορούν να μετέχουν και μέλη του Διοικητικού Συμβουλίου, εφ’ 
όσον είναι νομικοί, οιουδήποτε τμήματος των Νομικών Σχολών 
των Πανεπιστημίων της Ελλάδος ή της αλλοδαπής. 

2. Έργο του Επιστημονικού Συμβουλίου είναι να αποφαίνεται 
επί επιστημονικών θεμάτων που αφορούν σε αντικείμενα του σκο¬ 
πού του Ιδρύματος, ως και κάθε άλλο επιστημονικό θέμα, που 
αφορά σε αντικείμενο του σκοπού του Ιδρύματος και το οποίο ορί¬ 
ζεται με απόφαση του Διοικητικού Συμβουλίου του. 

3. Η συμμετοχή στις συνεδριάσεις του Επιστημονικού Συμβου¬ 
λίου είναι τιμητική και άμισθος. 

4. Στις συνεδριάσεις του Επιστημονικού Συμβουλίου τηρού¬ 
νται από τον Γραμματέα του σε ειδικό βιβλίο συνοπτικά πρα¬ 
κτικά, που υπογράφονται από τον Πρόεδρο και το Γραμματέα. Η 
διεξαγωγή των εργασιών και κάθε λεπτομέρεια λειτουργίας του 
Επιστημονικού Συμβουλίου ρυθμίζονται εκάστοτε με αποφάσεις 
του Διοικητικού Συμβουλίου. 

Άρθρο 12 

• Διευθυντής του Ιδρύματος 

1. Το ίδρυμα έχει Διευθυντή που προσλαμβάνεται με απόφαση 
του Διοικητικού Συμβουλίου, η οποία καθορίζει και τον χρόνο της 
θητείας του, ως και το ποσό της μηνιαίας πάγιας αντιμισθίας του 
σύμφωνα με τις ισχΰουσες διατάξεις. Ο Διευθυντής πρέπει απα- 
ραιτήτως να είναι Δικηγόρος παρ’ Αρείω Πάγω. 

2. Ο Διευθυντής τελεί πάντοτε υπο τις οδηγίες του Προέδρου 
και έχει τις εξής αρμοδιότητες: 

α) Βοηθεί το Πρόεδρο και τον Γραμματέα στην εκπλήρωση 
των καθηκόντων τους. 

β) Εισηγείται το πρόγραμμα εργασιών του Ιδρύματος και των 
οργάνων του. 

γ) Εισηγείται τον Προϋπολογισμό, Απολογισμό και Ισολογι¬ 
σμό του Ιδρύματος. 

δ) Προϊσταται του προσωπικού του Ιδρύματος και εισηγείται 
για κάθε θέμα που αφορά στην υπηρεσιακή κατάσταση του προ¬ 
σωπικού. 

ε) Παρίσταται, εφ’ όσον προσκληθεί, στις συνεδριάσεις του 
Διοικητικού Συμβουλίου, εισηγείται τα θέματα της αρμοδιότητός 
του και τηρεί τα πρακτικά με την επίβλεψη και επιμέλεια του 
Γραμματέως. 

στ) Μετέχει του Επιστημονικού Συμβουλίου ως μέλος και έχει 
τα ειδικότερα καθήκοντα του Γραμματέα του και ιδία εισηγείται 
το πρόγραμμα των εργασιών του και τηρεί τα πρακτικά, που προ- 
βλέπονται από την παραγρ. 4, του άρθρου 11 του παρόντος Ορ¬ 
γανισμού. 

ζ) Έχει κάθε άλλη αρμοδιότητα, που του αναθέτει εκάστοτε το 
Διοικητικό Συμβούλιο με απόφασή του. 

3. Ο Διευθυντής απολύεται με απόφαση του Διοικητικού Συμ¬ 
βουλίου. 

Άρθρο 13 

Τροποποίηση Οργανισμού 

1. Ο Οργανισμός του Ιδρύματος μπορεί να τροποποιηθεί και 
να συμπληρωθεί με Προεδρικό Διάταγμα, σύμφωνα με τις διατά¬ 
ξεις των άρθρων 98 του Α.Ν. 2039/39 και των άρθρων 110 και 
119 του Αστικού Κώδικα, και αποκλειστικούς και μόνον ύστερα 
από ομόφωνη απόφαση και πρόταση του Διοικητικού Συμβουλίου 
του. 

2. Κατ’ εξαίρεση δεν επιτρέπεται να τροποποιηθεί ή να μετα¬ 
βληθεί η παράγραφος 3 του άρθρου 5 του παρόντος Οργανισμού. 


Άρθρο 14 

Διάλυση του Ιδρύματος - Τύχη περιουσίας του 

1. Το ίδρυμα διαλύεται, όταν και όπως ο νόμος ορίζει. 

2. Σε περίπτωση διάλυσης του ιδρύματος η περιουσία του πε¬ 
ριέρχεται στον ιδρυτή του, Σύνδεσμο Ανωνύμων Εταιρειών και 
Ε.Π.Ε. με την μορφή του κεφαλαίου αυτοτελούς διαχείρισης (άρ¬ 
θρο 96 παρ. 1 του Α.Ν. 2039/39) για την επιδίωξη των ίδιων 
σκοπών και σε περίπτωση που τυχόν δεν υπάρχει το ως άνω Σω¬ 
ματείο ολόκληρη η περιουσία του περιέρχεται σε άλλο νομικό 
πρόσωπο ιδιωτικού δικαίου, που επιδιώκει να εκπληρώσει ένα ή 
και περισσότερα από τα ειδικότερα αντικείμενα του σκοπού του 
ιδρύματος ή παρεμφερή προς αυτά. 

Στους Υπουργούς Οικονομικών και Εθνικής Παιδείας και 
Θρησκευμάτων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 23 Αυγούστου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 60388 (2) 

Καθορισμός αριθμού συνεργατών (ξεναγών) που απασχολήθηκαν 

με σύμβαση μίσθωσης έργου στο Υπουργείο Εθνικής Οικονο- 

μίας. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1735/11.11.87 
«προσλήψεις στο δημόσιο τομέα, κοινωνικός έλεγχος στη δημό¬ 
σια διοίκηση, πολιτικά δικαιώματα και άλλες διατάξεις», όπως 
τροποποιήθηκε με την αριθ. ΔΙΠΙΔ/Φ. 42/10112/20.10.88 
(ΦΕΚ. 793/ΤΒ/2.11.88) απόφαση που κυρώθηκε με τον Ν. 
1835/14.3.89 (ΦΕΚ 76/τ. Α/14.3.89) «Σύσταση Υπουργείου 
Τουρισμού και ρύθμιση θεμάτων δημοσίας διοίκησης». 

2. Την αριθμ. 214/23.3.91 απόφαση της Πενταμελούς Επι¬ 
τροπής Υπουργών (ΠΥΣ 156/89, 52/90 και 144/90). 

3. Την πράξη του Υπουργού Προεδρίας της Κυβέρνησης αριθ. 
ΔΙΠΙΔ/ΦΕ4/59/26146/17.7.1991. 

4. Την ανάγκη εκπόνησης του κατωτέρω, έργου, αποφασί¬ 
ζουμε: 

1. Καθορίζουμε τον αριθμό των ξεναγών αγγλικής γλώσσας 
σε μία (1) που απασχολήθηκε στο Υπουργείο Εθνικής Οικονομίας 
με σύμβαση μίσθωσης έργου στις 18 και 19 Ιουλίου 1991 για 
κάλυψη της ανάγκης ξενάγησης του Αντιπροέδρου της Ολλανδι¬ 
κής Κυβέρνησης και Υπουργού Οικονομικών κ. \^ΙΜ ΚΟΚ της 
συνοδείας αυτού, που ήτανε στην Ελλάδα από 17 - 22/7.91 για 
υπηρεσιακούς λόγους. 

2. Η ανωτέρω ξεναγός έχει αποδεδειγμένη επάρκεια ξενάγη¬ 
σης στην αγγλική γλώσσα. 

3. Η κατ’ αποκοπή αμοιβή της ανωτέρω ξεναγού ορίζεται σε 
εξήντα οκτώ χιλιάδες (68.000) δραχμές και για τις δύο ημέρες 
μαζί, συμπεριλαμβανομένου και του ΦΠΑ 8% και θα βαρύνει τις 
πιστώσεις του τακτικού Προϋπολογισμού του Υπουργείου Εθνι¬ 
κής Οικονομίας. 

4. Το ανωτέρω έργο αφορά εργασία που δεν ανάγεται στον κύ¬ 
κλο καθηκόντων των υπαλλήλων του Υπουργείου Εθνικής Οικο¬ 
νομίας. 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Αυγούστου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΜΙΛΤΙΑΔΗΣ ΕΒΕΡΤ ΕΥΘΥΜΙΟΣ ΧΡΙΣΤΟΔΟΥΛΟΥ 

-*- 

Αριθ. 1060535/637/0015 (3) 

Υποχρεωτική χρησιμοποίηση φορολογικών ταμειακών μηχα¬ 
νών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις της παραγράφου 2 του άρθρου 1 του Ν. 
1809/1988 (ΦΕΚ Α. 222). 

2. Τις διατάξεις των περιπτ. ή και θ' του άρθρου 49 του 
Κ.Φ.Σ. (Π.Δ. 99/1977, ΦΕΚ Α. 34) ότίως ισχύουν. 

3. Την απόφασή μας 1006568/ΠΟΛ. 1014/18.1.91 (ΦΕΚ 
Β. 66), με την οποία καθιερώθηκε η υποχρέωση χρησιμοποίησης 
ταμειακών μηχανών του Ν. 1809/1988 από ορισμένες κατηγο¬ 
ρίες επιτηδευματιών σε συγκεκριμένες περιοχές της χώρας. 

4. Το υπόμνημα του σωματείου ιχθυοπωλών της ιχθυαγοράς 
Βόλου, σε συνδυασμό με το πόρισμα της έρευνας του αρμόδιου 
Επιθεωρητού Δ.Ο.Υ., που αναφέρεται στις συνθήκες άσκησης του 
επαγγέλματος των προαναφερομένων επιτηδευμετιών και στις 
δυσχέρειες άμεσης εγκατάστασης και χρησιμοποίησης των φορο¬ 
λογικών ταμειακών μηχανών, αποφασίζουμε: 

1. Αναστέλλουμε την έναρξη της υποχρεωτικής χρήσης φορο¬ 
λογικών ταμειακών μηχανών (φ.τ.μ.) από τους υπόχρεους επιτη- 
δευματίες ιχθυοπώλες, που είναι εγκατεστημένοι στην ιχθυαγορά 
Βόλου μέχρι 28 Φεβρουάριου 1992. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 22 Αυγούστου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 1027851/1111/Β0011 (4) 

Αναπροσαρμογή του ποσού της παραγράφου 2 του άρθρου 90 
του Α.Ν. 2039/39. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 του Ν. 4154/1961 «περί τρο- 
ποποιήσεως και συμπληρώσεως του Αναγκ. Νόμου 2039/39 
«περί τροποποιήσεως συμπληρώσεως και κωδικοποιήσεώς των 
Νόμων περί εκκαθαρίσεως και Διοικήσεως των εις το Κράτος και 
υπέρ κοινωφελών σκοπών καταλειπομένων κληρονομιών, κληρο¬ 
δοσιών και δωρεών». 

2. Την 1048293/800/0006Α/24.5.91 απόφαση τού 
Υπουργού Οικονομικών με την οποία μεταβιβάστηκε η εξουσία 
να υπογράφουν «με εντολή Υπουργού» στο γενικό Γραμματέα, 
στους Ειδικούς Γραμματείς, Γενικούς Διευθυντές και στους Προϊ¬ 
σταμένους Διευθύνσεων, Τμημάτων και Αυτοτελών Γραφείων 
της Κεντρικής Υπηρεσίας και των Ειδικών Αποκεντρωμένων 
Υπηρεσιών του Υπουργείου Οικονομικών. 

3. Την Κ3812/1221/3.6.88 απόφαση του Υπουργού Οικο¬ 
νομικών που δημοσιεύθηκε στο 417/21.6.88 ΦΕΚ (τ.Β). 

4. Την 27/16.7.91 σύμφωνη γνωμοδότηση του Συμβουλίου 
Εθνικών Κληροδοτημάτων, αποφασίζουμε: 

Αναπροσαρμόζουμε το ποσό της παραγράφου 2 του άρθρου 90 
του Α.Ν. 2039/39 από πεντακόσιες χιλιάδες (500.000) δραχ¬ 
μές σε ένα εκατομμύριο (1.000.000) δραχμές. 

Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 


Αθήνα, 19 Αυγούστου 1991 

Με εντολή Υπουργού 
Ο Γενικός Διευθυντής 
Ν. ΚΑΡΑΝΤΑΝΗΣ 


♦ 


Αριθ. 12777 (5) 

Ανασυγκρότηση Πρωτοβαθμίου Συμβουλίου Επιθ/σεως Κινη¬ 
ματογράφων έδρας Νομού Αρκαδίας. 


Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις του άρθρου 2 του Α.Ν. 445/37 «περί τροπο¬ 
ποιήσεως, συμπληρώσεως και κωδικοποιήσεως των περί κινη¬ 
ματογράφων διατάξεων» και του Β.Δ. 774/14.11.60 «περί τρο¬ 
ποποιήσεως και συμπληρώσεως του από 15/17.5.1956 Β. Δ/ 
τος «περί θεάτρων και κινηματογράφων». 

2. Την αριθ. 3/29/9/10.6.67 κοινή απόφαση των Αντιπροέ¬ 
δρου της Κυβερνήσεως και Υπουργών Οικονομικών και Δημο¬ 
σίας Τάξεως «περί ορισμού μελών στα συμβούλια Επιθ/σεως κι¬ 
νηματογράφων και μεταβολής της συνθέσεως αυτών. 

3. Την αριθ. 14799/12.8.1982 απόφασή μας, περί ανασυ- 
γκροτήσεως του Πρωτοβαθμίου Συμβουλίου Επιθ/σεως κινημα¬ 
τογράφων έδρας Νομού Αρκαδίας. 

4. Την αριθ. 7960 Φ.115.4/122κ/26.4.82 κοινή απόφαση 
των Υπουργών Προεδρίας Κυβερνήσεως και Δημοσίας Τάξεως 
«Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Δημοσίας Τάξεως άρθρο 
1 παρ. 1 σύμφωνα με την οποία διατηρείται το ανωτέρω συμβού¬ 
λιο. 

5. Τις διατάξεις του Ν. 1232/82 και Ν. 1256/82. 

6. Το αριθ. 1703 Φ. 705.3/10.7.1991 έγγραφο της περιφε¬ 
ρειακής Δ/σης Πυρ. Υπηρεσιών Πελοποννήσου με το οποίο μας 
προτείνονται ο Πυραγός Ιωάννης Μάρκου Δ/ντής Π.Υ. Τρίπολης 
αναπληρούμενος από τον Πυραγό Παναγιώτη Τσακουμα. 

7. Το αριθ. Φ. 919/1885/12.7.91 έγγραφο της ΔΕΗ Τρί¬ 
πολης με το οποίο προτείνονται ο Ρουσσέτος Σιγαλάς αναπληρού¬ 
μενος από τον Δημοσθένη Παπαϊωάννου, μηχανολόγοι - ηλε¬ 
κτρολόγοι, αποφασίζουμε: 

Συγκροτούμε το Πρωτοβάθμιο Συμβούλιο Επιθ/σεως κινημα¬ 
τογράφων για την έδρα του Νομού Αρκαδίας από τους κατω¬ 
τέρω: 

1. Υποδ/ντή Αστυν. Διεύθυνσης Αρκαδίας ως Πρόεδρο, ανα- 
πληρούμενο από το νόμιμο αναπληρωτή του. 

2. Γεώργιο Δημόπουλο, πολιτικό μηχανικό της Δ/νσης Τεχν. 
Υπηρεσιών της Νομαρχίας αναπληρούμενο από το Ξαγά Πανα¬ 
γιώτη πολιτικό μηχανικό της ιδίας Υπηρεσίας. 

3. Ρουσσέτο Σιγαλά, ηλεκτρολόγο μηχανολόγο ΔΕΗ Τρίπο¬ 
λης αναπληρούμενο από το Δημοσθένη Παπαϊωάννου, ηλεκτρο¬ 
λόγο μηχανολόγο της ίδιας Υπηρεσίας. 

4. Ιωάννη Μάρκου Πυραγό, Διοικητή Πυροσβεστικής Υπηρε¬ 
σίας Τρίπολης, αναπληρούμενο από τον Παναγιώτη Τσάκουμα 
Πυραγό της ιδίας Υπηρεσίας. 

5. Μποκή Μιχαήλ ιατρό του Παναρκαδικού Νοσοκομείου Τρί¬ 
πολης αναπληρούμενο από τον Γεώργιο Κολλίντζα, επόπτη Δη¬ 
μόσιας Υγείας. 

Γραμματέα του παραπάνω Συμβουλίου ορίζουμε τον εκάστοτε 
υπασπιστή της Αστυνομικής Δ/σης Αρκαδίας αναπληρούμενο 
από το νόμιμο αναπληρωτή του. 

Ορίζουμε όπως η απόφαση αυτή ισχύσει από της κοινοποιή- 
σεώς της σύμφωνα με τις διατάξεις του άρθρου 37 του Ν. 
3200/55 προ της δημοσιεύσεώς της στην Εφημερίδα της Κυ¬ 
βερνήσεως. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Τρίπολη, 20 Αυγούστου 1991 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

-♦- 

Αριθ. 18454 (6) 

Σύσταση ίδιου νομικού προσώπου στο Δήμο Αγ. I. Ρέντη Αττικής 

με την επωνυμία «Σχολική Επιτροπή 1ου Δημοτικού Σχολείου 

Δήμου Ρέντη». 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτι¬ 
κού Κώδικα (Π.Δ. 323/1989). 

2. Τις διατάξεις του Π.Δ. 250/89 μεταβίβαση αρμοδιοτήτων 
του ΐπ. Εσωτερικών στους Νομάρχες. 

3. Τις διατάξεις του Ν. 1894/90 που δημοσιεύθηκε στο ΦΕΚ 
110(τεύχος Α’) 27.8.90. 

4. Την αριθ. 91/91 απόφαση του Δημοτικού Συβμουλίου Αγ. 
I. Ρέντη, αποφασίζουμε: 

Α. Συστήνουμε ίδιο νομικό πρόσωπο με το όνομα «Σχολική 
Επιτροπή 1ου Δημοτικού Σχολείου Δήμου Ρέντη». 

Β. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για την κά¬ 
λυψη των δαπανών λειτουργίας των αντίστοιχων σχολείων, η 
αμοιβή των καθαριστριών. 

-Η εκτέλεση έργων για την επισκευή και συντήρηση των αντί¬ 
στοιχων σχολείων και του εξοπλισμού τους. 

-Η εισήγηση προς τις αντίστοιχες Δ/νσεις Πρωτοβάθμιας και 
Δευτεροβάθμιας Εκπαίδευσης για τον εφοδιασμό από τον Οργα¬ 
νισμό Σχολικών κτιρίων των σχολείων με έπιπλα και εξοπλιστικά 
είδη από το Τπ. Εθν. Παιδείας και Θρησκευμάτων με βιβλία για 
τις αντίστοιχες σχολικές βιβλιοθήκες. 

Η διαχείριση των εσόδων από την ενδεχόμενη εκμετάλλευση 
των σχολικών κυλικείων καθώς και η λήψη κάθε άλλου μέτρου 
που κρίνεται αναγκαίο για την στήριξη της διοικητικής λειτουρ¬ 
γίας των σχολικών μονάδων. 

Γ. Πόροι αυτού είναι: 

α) Η ετήσια επιχορήγηση του Κράτους. 


β) Η ετήσια επιχορήγηση του Δήμου. 

γ) Εισπράξεις από το αντίτιμο των πραγμάτων ή υπηρεσιών 
που παρέχει το Νομικό πρόσωπο. 

δ) Κάθε είδους εισφορές, δωρεές, κληρονομιές, κληροδο¬ 
σίες. 

ε) Πρόσοδοι από την περιουσία του. 

Δ. Το Νομικό Πρόσωπο διοικείται από δμελές Διοικητικό 
Συμβούλιο, αποτελούμενο από τους: 

α) Τον εκάστοτε Δήμαρχο ή ένα Δημοτικό Σύμβουλο ο οποίος 
θα ορισθεί από το Δημοτικό Συμβούλιο, ως Πρόεδρο. 

β) Δύο (2) Δημοτικούς Συμβούλους, οι οποίοι θα ορισθούν από 
το Δημοτικό Συμβούλιο. 

γ) Τον Διευθυντή του Σχολείου. 

δ) Έναν εκπρόσωπο του Συλλόγου Γονέων και Κηδεμό¬ 
νων. 

Η θητεία του πρώτου Διοικητικού Συμβουλίου του Νομικού 
Προσώπου λήγει με τη λήξη της παρούσας Δημοτικής περιόδου. 

Η θητεία των μελών του Διοικητικού Συμβουλίου ακολουθεί 
την Δημοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμμα¬ 
τέα. 

Ε. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 11 Ιουλίου 1991 

Ο Νομάρχης 
ΠΑΝ. ΓΤΦΤΟΤΛΑΣ 

-♦-- ' 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 1070227/1164/0006Α/29.7.91 απόφαση του 
Υπουργού Οικονομικών που δημοσιεύθηκε στο ΦΕΚ 593/ 
30.7.91 (τ.Β) γίνεται η εξής διόρθωση: 

Το επώνυμο του υπό στοιχείο Θ’ μέλους, από το εσφαλμένο 
«Παπαγιωργόπουλος», στο ορθό «Παπαγεωργακόπουλος». 

(Από το Υπουργείο Οικονομικών) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

, Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


* 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


α) Για το 
β) » » 
Υ) » » 
δ) » » 
ε) » » 
στ) » » 
ζ) » » 
η) » » 
θ) » » 
ι) » » 
ια) Για ό/ 


Η ετήσια συνδρομή είναι: 

το Τεύχος Α' Δρχ. 10.000 

» » Β' » 19.000 

» » Γ » 6.000 

» » Δ' » 18.000 

» » Αναπτυξιακών Πράξεων »„ 12.000 

» » Ν.Π.Δ.Δ. » 6.000 

» » ΠΑΡΑΡΤΗΜΑ » 3.000 

» » Δελτ. Εμπ.& Βιομ. Ιδ. » 6.000 

» » Αν. Ειδικού Δικαστηρίου » 1.500 

» » Α.Ε. & Ε.Π.Ε. » 40.000 

όλα τα Τεύχη » 85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















